मुल्लापेरियार बांध पर प्रधानमंत्री से मिले चांडी  
मुल्लापेरियार बांध के मसले पर केरल के मुख्यमंत्री ओमन चांडी आज प्रधानमंत्री से मिलकर मुल्लापेरियार बांध की सुरक्षा पर चर्चा की।
मुल्लापेरियार बांध के मसले पर केरल के मुख्यमंत्री ओमन चांडी आज प्रधानमंत्री से मिलकर मुल्लापेरियार बांध की सुरक्षा पर चर्चा की। वहीं एआईएडीएमके के सांसद भी आज प्रधानमंत्री से मिलने वाले हैं। केरल सरकार 116 साल पुराने इस बांध को तोड़कर नया बांध बनाना चाहती है लेकिन तमिलनाडु सरकार इसका विरोध कर रही है।  केरल से कांग्रेस के सांसद शशि थरूर का कहना है कि लोगों में इस बात को लेकर डर समा गया है कि अगर छह की तीव्रता वाला भी भूकंप आया तो बांध टूट सकता है और इससे भारी तबाही मच सकती है लेकिन तमिलनाडु की मुख्यमंत्री जयललिता का कहना है कि बांध अभी बिल्कुल ठीक हालत में है। दरअसल, इस बांध के पानी का इस्तेमाल तमिलनाडु भी करता है। इस मामले में प्रधानमंत्री मनमोहन सिंह ने तमिलनाडु की मुख्यमंत्री जयललिता चिट्ठी लिखकर कहा कि ऐसा कुछ भी नहीं किया जाना चाहिए जिससे लोगों में डर फैले। साथ ही उन्होंने भरोसा दिलाया कि इस मामले का सही हल निकाला जाएगा।